Аполитикеи, аекономикеи, акультуреи, асоциалтә ԥсҭазаареи ирызку иактуалтәу атемақәа ҳрылацәажәоит, аимак-аиҿак зхылҿиаауа азҵаарақәа шьҭаҳхуеит. "Коӷониаԥҳа лымҩаду" илыцануп ҳаԥсҭазаараҿы иҟалало ахҭысқәа рзы еиуеиԥшым агәаанагарақәа змоу ауаа. Апроблемақәа иаартны ирылацәажәоит.
Мышқәак раԥхьа Sputnik аҟны Сырма Ашәԥҳа Ҭырқәтәылатәи ҳџьынџьуаҩ Еџье Џьаԥра лыӡбахә лҳәеит, иара убри аҽны ауаажәларратә усзуҩ Инна Бенделиани лабду ԥсуаҵас аиашьара шныҟәигоз иазкны Саида Жьиԥҳа ланҵамҭа кьыԥхьын. Арҭ аҩҭоурыхк шеиқәҿырҭыз атәы иахьатәи ҳҭыжьымҭаҿы.
Ахьӡ аиура иадҳәалоу, аинтерес зцу лхатә ҭоурых ҳзеиҭалҳәеит Sputnik аколумнист Саида Жьиԥҳа.
Sputnik Аԥсны апроект ҿыц "Алашара ҳзырбо ауаа" иалагӡаны иахьа ишәыдаагалоит Аԥсны Жәлар рышәҟәыҩҩы Алықьса Гогәуа иҿцәажәара. Аиҿцәажәара мҩаԥигеит апроект автор, ашәҟәыҩҩы Анатоли Лагәлаа.